जयपुर। राजस्थान में सत्तारूढ़ भारतीय जनता पार्टी के वरिष्ठ नेताओं ने राज्य की दो लोकसभा सीटों और एक विधानसभा सीट पर हुई हार की समीक्षा के लिए शुक्रवार को बैठक की। पार्टी को अजमेर और अलवर लोकसभा सीटों और मंडलगढ़ विधानसभा सीट पर कांग्रेस के हाथों हार का सामना करना पड़ा है। मुख्यमंत्री वसुंधरा राजे भी इस बैठक में शामिल हुईं। बैठक में भाजपा के राज्य प्रभारी चंद्रशेखर, भाजपा के प्रदेश अध्यक्ष अशोक परनामी और पार्टी के अन्य नेता उपस्थित थे।